rejauldu/bengali-wikipedia huggingface dataset:
এডওয়ার্ড জেমস বেগলি (; ২৫ মার্চ ১৯০১ - ২৮ এপ্রিল ১৯৭০) ছিলেন একজন মার্কিন অভিনেতা।"অবিচুয়ারি", ভ্যারাইটি, ৬ মে ১৯৭০। তিনি সুইট বার্ড অব ইয়থ (১৯৬২) ছবিতে অভিনয় করে শ্রেষ্ঠ পার্শ্ব অভিনেতার জন্য একাডেমি পুরস্কার অর্জন করেন। তার অভিনীত অন্যান্য উল্লেখযোগ্য চলচ্চিত্র হল টুয়েলভ অ্যাংরি মেন (১৯৫৭) ও আনসিঙ্কেবল মলি ব্রাউন (১৯৬৪)।  বেগলি ১৯৫৬ সালে ব্রডওয়ে মঞ্চে ইনহেরিট দ্য উইন্ড নাটকে ম্যাথু হ্যারিসন ব্র্যাডি চরিত্রে অভিনয় করে সেরা চরিত্রাভিনেতা বিভাগে টনি পুরস্কার অর্জন করেন এবং এর টিভি চলচ্চিত্রায়নে একই চরিত্রে অভিনয় করে এমি পুরস্কারের মনোনয়ন লাভ করেন। তিনি অভিনেতা এড বেগলি জুনিয়রের পিতা।   প্রারম্ভিক জীবন  বেগলি ১৯০১ সালের ২৫শে মার্চ কানেটিকাট অঙ্গরাজ্যের হার্টফোর্ডে জন্মগ্রহণ করেন। তার পিতা মাইকেল জোসেফ বেগলি এবং মাতা হানা ক্লিফোর্ড আইরিশ অভিবাসী ছিলেন। পঞ্চম শ্রেণিতে পড়াকালীন স্কুল থেকে ঝরে পড়ার পর তিনি কয়েকবার বাড়ি থেকে পালিয়ে যান এবং কার্নিভাল, মেলা ও ছোট সার্কাসে কাজ করতেন।  এছাড়া তিনি ব্রাশ বিক্রি করতেন, দুধ ডেলিভারি দিতেন এবং পরে মার্কিন যুক্তরাষ্ট্রের নৌবাহিনীতে যোগ দেন।   কর্মজীবন  থাম্ব|200px|বাম|১৯৬৯ সালে মন্টে মারখাম ও এড বেগলি (ডানে)। ১৯৫০-এর দশকে তিনি ডেডলাইন - ইউ.এস.এ. (১৯৫২) এবং টুয়েলভ অ্যাংরি মেন (১৯৫৭) ছবিতে জুরি #১০ চরিত্রে অভিনয় করেন। তিনি রড সার্লিং-এর প্যাটার্নস (১৯৫৫) টিভি ধারাবাহিকে এবং মঞ্চায়নে (১৯৫৬)-এ উইলিয়াম (বিল) ব্রিগস চরিত্রে অভিনয় করেন।  বেগলি ১৯৫৬ সালে ব্রডওয়ে মঞ্চে ইনহেরিট দ্য উইন্ড নাটকে ম্যাথু হ্যারিসন ব্র্যাডি চরিত্রে অভিনয় করে মঞ্চনাটকে সেরা চরিত্রাভিনেতা বিভাগে টনি পুরস্কার অর্জন করেন এবং এর টিভি চলচ্চিত্রায়নে একই চরিত্রে অভিনয় করে এমি পুরস্কারের মনোনয়ন লাভ করেন।  তিনি সুইট বার্ড অব ইয়থ (১৯৬২) ছবিতে অভিনয় করে শ্রেষ্ঠ পার্শ্ব অভিনেতার জন্য একাডেমি পুরস্কার অর্জন করেন। পরে তিনি আনসিঙ্কেবল মলি ব্রাউন (১৯৬৪), ওয়াইল্ড ইন দ্য স্ট্রিটস (১৯৬৮) এবং ক্লিন্ট ইস্টউডের পশ্চিমা ধারার হ্যাং 'এম হাই (১৯৬৮) চলচ্চিত্রে অভিনয় করেন।   তথ্যসূত্র    বহিঃসংযোগ            বিষয়শ্রেণী:১৯০১-এ জন্ম বিষয়শ্রেণী:২০শ শতাব্দীর মার্কিন অভিনেতা বিষয়শ্রেণী:আইরিশ বংশোদ্ভূত মার্কিন ব্যক্তি বিষয়শ্রেণী:কানেটিকাটের অভিনেতা বিষয়শ্রেণী:মার্কিন চলচ্চিত্র অভিনেতা বিষয়শ্রেণী:মার্কিন টেলিভিশন অভিনেতা বিষয়শ্রেণী:মার্কিন মঞ্চ অভিনেতা বিষয়শ্রেণী:শ্রেষ্ঠ পার্শ্ব অভিনেতা বিভাগে একাডেমি পুরস্কার বিজয়ী বিষয়শ্রেণী:টনি পুরস্কার বিজয়ী বিষয়শ্রেণী:১৯৭০-এ মৃত্যু বিষয়শ্রেণী:মার্কিন বেতার অভিনেতা বিষয়শ্রেণী:ডোনাল্ডসন পুরস্কার বিজয়ী
ম্যাথু টমাস রিচি (; জন্ম: ১০ সেপ্টেম্বর ১৯৮৯; ম্যাট রিচি নামে সুপরিচিত) হলেন একজন ইংরেজ–স্কটল্যান্ডীয় পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব নিউক্যাসেল ইউনাইটেড এবং স্কটল্যান্ড জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত ডান পার্শ্বীয় মধ্যমাঠের খেলোয়াড় হিসেবে খেললেও মাঝেমধ্যে বাম পার্শ্বীয় মধ্যমাঠের খেলোয়াড় অথবা বাম পার্শ্বীয় রক্ষণভাগের খেলোয়াড় হিসেবে খেলেন।  রিচি ২০১৫ সালে স্কটল্যান্ডের হয়ে আন্তর্জাতিক পর্যায়ে অভিষেক করেছেন; স্কটল্যান্ডের জার্সি গায়ে তিনি এপর্যন্ত ১৬ ম্যাচে ৩টি গোল করেছেন।  প্রারম্ভিক জীবন ম্যাথু টমাস রিচি ১৯৮৯ সালের ১০ই সেপ্টেম্বর তারিখে ইংল্যান্ডের গাস্পোর্টে জন্মগ্রহণ করেছেন এবং সেখানেই তার শৈশব অতিবাহিত করেছেন।  পরিসংখ্যান আন্তর্জাতিক   দল  সাল  ম্যাচ  গোল স্কটল্যান্ড  ২০১৫  ৭  ২ ২০১৬  ৭  ১ ২০১৭  ১  ০ ২০১৮  ১  ০ সর্বমোট  ১৬  ৩  তথ্যসূত্র  বহিঃসংযোগ                     বিষয়শ্রেণী:১৯৮৯-এ জন্ম বিষয়শ্রেণী:জীবিত ব্যক্তি বিষয়শ্রেণী:ইংরেজ পুরুষ ফুটবলার বিষয়শ্রেণী:স্কটল্যান্ডীয় ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:নিউক্যাসেল ইউনাইটেড ফুটবল ক্লাবের খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:স্কটল্যান্ডের আন্তর্জাতিক ফুটবলার বিষয়শ্রেণী:এএফসি বোর্নমাথের খেলোয়াড় বিষয়শ্রেণী:পোর্টসমাথ ফুটবল ক্লাবের খেলোয়াড় বিষয়শ্রেণী:নটস কাউন্টি ফুটবল ক্লাবের খেলোয়াড় বিষয়শ্রেণী:সুইন্ডন টাউন ফুটবল ক্লাবের খেলোয়াড় বিষয়শ্রেণী:ড্যাগেন্যাম অ্যান্ড রেডব্রিজ ফুটবল ক্লাবের খেলোয়াড় বিষয়শ্রেণী:ইংরেজ ফুটবল লিগের খেলোয়াড় বিষয়শ্রেণী:স্কটিশ বংশোদ্ভূত ইংরেজ ব্যক্তি বিষয়শ্রেণী:ফুটবল উইঙ্গার বিষয়শ্রেণী:২১শ শতাব্দীর ইংরেজ পুরুষ ক্রীড়াবিদ
মাধবদী বাংলাদেশের ঢাকা বিভাগের নরসিংদী জেলার একটি থানা। ২০১৬ সালে নরসিংদী সদর উপজেলার ৭টি ইউনিয়ন ও ১টি পৌরসভা নিয়ে মাধবদী থানা প্রতিষ্ঠিত হয়।   আওতাধীন এলাকা   মাধবদী থানার অধীনে ১টি পৌরসভা ও ৭টি ইউনিয়ন পরিষদ রয়েছে।   পৌরসভা   মাধবদী   ইউনিয়ন পরিষদ   নূরালাপুর  কাঁঠালিয়া  পাইকারচর  চরদিঘলদী  মহিষাশুরা  আমদিয়া  পাঁচদোনা   তথ্যসূত্র   বিষয়শ্রেণী:নরসিংদী জেলার থানা বিষয়শ্রেণী:২০১৬-এ বাংলাদেশে প্রতিষ্ঠিত
ঠাকুরপুকুর , ভারতের পশ্চিমবঙ্গ রাজ্যের বেহালা অঞ্চলের দক্ষিণ পশ্চিম কলকাতার একটি অঞ্চল। ঠাকুরপুকুর কলকাতার আবাসিক অঞ্চল। এটি গত ২০ -২৫  বছরে দ্রুত বিকাশ লাভ করেছে এবং এর আগে যা ছিল একটি জঙ্গল এখন কলকাতার দক্ষিণে একটি শহুরে সমষ্টি। ঠাকুরপুকুরও ছিলেন সাবর্ণ রায়চৌধুরীর জমিদারী যুগের বরিশা অঞ্চলে।   ভূগোল  ঠাকুরপুকুর     এ অবস্থিত।   প্রশাসন  ঠাকুরপুকুর থানাটি কলকাতা পুলিশের দক্ষিণ পশ্চিম বিভাগের (বেহালা বিভাগ) অংশ। এটি ১২৩/১১৭, ডায়মন্ড হারবার রোড, কলকাতা -৭০০ ০৬৩ এ অবস্থিত।  উপরের মত একই ঠিকানায় অবস্থিত বেহালা মহিলা পুলিশ স্টেশন দক্ষিণ পশ্চিম বিভাগের অধীনস্থ সমস্ত পুলিশ জেলা অর্থাৎ কভারেজ জুড়ে রয়েছে সরসুনা, তারাতলা, বেহালা, পর্ণশ্রী, ঠাকুরপুকুর এবং হরিদেবপুর।  যাদবপুর, ঠাকুরপুকুর, বেহালা, পূর্বা যাদবপুর, তিলজালা, রিজেন্ট পার্ক, মেটিয়াব্রুজ, নাদিয়াল ও কসবা থানাগুলিকে ২০১১ সালে দক্ষিণ চব্বিশ পরগনা থেকে কলকাতায় স্থানান্তর করা হয়েছিল। মেটিয়াব্রুজ বাদে সমস্ত থানা দুটি ভাগে বিভক্ত হয়েছিল। নতুন থানা হ'ল পার্নশ্রী, হরিদেবপুর, গারফা, পাটুলি, জরিপ পার্ক, প্রগতি ময়দান, বাঁশদ্রোণী এবং রাজাবাগান।   শিক্ষা  বিবেকানন্দ কলেজ ১৯৫০ সালে বরিশায় বরিশায় কলেজ হিসাবে প্রতিষ্ঠিত হয়, ১৯৫৬  সালে বিবেকানন্দ কলেজটির নাম পরিবর্তন করে ১৯৫৯ সালে ঠাকুরপুকুরে স্থানান্তরিত হয়। কলকাতা বিশ্ববিদ্যালয়ের সাথে যুক্ত, এটি বাংলা, ইংরেজি, সংস্কৃত, ইতিহাস, দর্শন, রাষ্ট্রবিজ্ঞান, সাংবাদিকতা এবং গণযোগাযোগ, পদার্থবিজ্ঞান, রসায়ন, গণিত, অর্থনীতি, উদ্ভিদ বিজ্ঞান, প্রাণী বিজ্ঞান, কম্পিউটার বিজ্ঞান, জৈব-রসায়ন এবং পরিবেশে অনার্স কোর্স করানো হয়।   তথ্যসূত্র   বিষয়শ্রেণী:দক্ষিণ কলকাতার পাড়া বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:কলকাতার পাড়া
কলকাতা বিশ্ববিদ্যালয়ের উপাচার্য হলেন ভারতের কলকাতার বিশ্ববিদ্যালয়ের নির্বাহী প্রধান। ১৮৫৭ সালে প্রতিষ্ঠার পর, জেমস উইলিয়াম কলভিল বিশ্ববিদ্যালয়ের প্রথম উপাচার্য হিসেবে দায়িত্ব পালন করেন।   উপাচার্যদের তালিকা  +ক্রমনামসময়সীমাচিত্রটীকা১জেমস উইলিয়াম কলভিল১৮৫৭–১৮৫৯100px২উইলিয়াম রিচি১৮৫৯–১৮৬২125x125পিক্সেল৩ক্লডিয়াস জেমস এরস্কাইন১৮৬২–১৮৬৩100px৪হেনরি সামনার মেইন১৮৬৩–১৮৬৭140x140পিক্সেল৫ডব্লিউ এস সেটন-কার১৮৬৭–১৮৬৯৬এডওয়ার্ড ক্লাইভ বেইলি১৮৬৯–১৮৭৫৭আর্থার হবহাউস১৮৭৫–১৮৭৭148x148পিক্সেল৮উইলিয়াম মার্কবি১৮৭৭–১৮৭৮132x132পিক্সেল৯আলেকজান্ডার আরবুথনট১৮৭৮–১৮৮০125x125পিক্সেল১০আর্থার উইলসন১৮৮০–১৮৮৪100px১১এইচ জে রেনল্ডস১৮৮৩–১৮৮৬১২সি.পি. ইলবার্ট১৮৮৬146x146পিক্সেল১৩উইলিয়াম উইলসন হান্টার১৮৮৬–১৮৮৭153x153পিক্সেল১৪উইলিয়াম কমার পেথারাম১৮৮৭–১৮৮৯১৫গুরুদাস বন্দ্যোপাধ্যায়১৮৯০–১৮৯২144x144পিক্সেলবিশ্ববিদ্যালয়ের প্রথম ভারতীয় উপাচার্য১৬জোন্স কুইন পিগট১৮৯৩১৭আলফ্রেড উডলি ক্রফট১৮৯৩–১৮৯৬125x125পিক্সেল১৮ই জে ট্রেভেলিয়ান১৮৯৭–১৮৯৮১৯ফ্রান্সিস উইলিয়াম ম্যাক্লিয়ান১৮৯৮–১৯০০২০টমাস রালে১৯০০–১৯০৪২১আলেকজান্ডার পেডলার১৯০৪–১৯০৬100px২২আশুতোষ মুখোপাধ্যায়১৯০৬–১৯১৪128x128পিক্সেল২৩দেবপ্রসাদ সর্বাধিকারী১৯১৪–১৯১৮100px২৪ল্যান্সলট স্যাণ্ডারসন১৯১৮–১৯১৯165x165পিক্সেল২৫নীলরতন সরকার১৯১৯–১৯২১২৬আশুতোষ মুখোপাধ্যায় (দ্বিতীয় মেয়াদে)১৯২১–১৯২৩128x128পিক্সেল২৭ভূপেন্দ্রনাথ বসু১৯২৩–১৯২৪২৮উইলিয়াম ইওয়ার্ট গ্রীভস১৯২৪–১৯২৬২৯যদুনাথ সরকার১৯২৬–১৯২৮৩০ডব্লিউ এস উরকুহার্ট১৯২৮–১৯৩০৩১হাসান সোহরাওয়ার্দী১৯৩০–১৯৩৪133x133পিক্সেল৩২শ্যামাপ্রসাদ মুখোপাধ্যায়১৯৩৪–১৯৩৮151x151পিক্সেল৩৩আজিজুল হক (শিক্ষাবিদ)১৯৩৮–১৯৪২125x125পিক্সেল৩৪বিধানচন্দ্র রায়১৯৪২–১৯৪৪142x142পিক্সেল৩৫রাধা বিনোদ পাল১৯৪৪–১৯৪৬৩৬প্রমথনাথ ব্যানার্জী১৯৪৬–১৯৪৯৩৭চারুচন্দ্র বিশ্বাস১৯৪৯–১৯৫০৩৮শম্ভুনাথ বন্দ্যোপাধ্যায়১৯৫০–১৯৫৪৩৯জ্ঞানচন্দ্র ঘোষ১৯৫৪–১৯৫৫100px৪০নির্মলকুমার সিদ্ধান্ত১৯৫৫–১৯৬০ ৪১সুবোধ মিত্র১৯৬০–১৯৬১100px৪২সুরজিৎ চন্দ্র লাহিড়ী১৯৬২৪৩বিধুভূষণ মালিক১৯৬২–১৯৬৮৪৪সত্যেন্দ্রনাথ সেন১৯৬৮–১৯৭৬100px৪৫সুশীলকুমার মুখোপাধ্যায়১৯৭৬–১৯৭৯৪৬রমেন্দ্র কুমার পোদ্দার১৯৭৯–১৯৮৩৪৭সন্তোষ ভট্টাচার্য১৯৮৩–১৯৮৭৪৮ভাস্করানন্দ রায়চৌধুরী১৯৮৭–১৯৯১৪৯রথীন্দ্র নারায়ণ বসু১৯৯১–১৯৯৯৫০আশিস কুমার বন্দ্যোপাধ্যায়১৯৯৯–২০০৮ ৫১সুরঞ্জন দাস২০০৮–২০১৫100px৫২সুগত মার্জিত২০১৫–২০১৬100px৫৩আশুতোষ ঘোষ২০১৬–২০১৭৫৪সোনালি চক্রবর্তী বন্দ্যোপাধ্যায়২০১৭–২০২২৫৫আশিস কুমার চট্টোপাধ্যায়২০২২–২০২৩৫৬ডঃ শান্তা দত্ত (দে)২০২৩-বর্তমান   তথ্যসূত্র   বিষয়শ্রেণী:ভারতের বিশ্ববিদ্যালয়ের উপাচার্য বিষয়শ্রেণী:কলকাতা বিশ্ববিদ্যালয়
পরশুরাম খাপুং (লিম্বু) হলেন একজন নেপালী রাজনীতিবিদ এবং কোশি প্রদেশের বর্তমান গভর্নর । নেপালের সংবিধানের 163 (2) অনুচ্ছেদ অনুসারে 11 নভেম্বর 2021 তারিখে নেপাল সরকারের মন্ত্রী পরিষদের সুপারিশে রাষ্ট্রপতি বিদ্যা দেবী ভান্ডারী কর্তৃক তাকে রাজ্যপাল নিযুক্ত করা হয়েছিল । তিনি প্রতিনিধি পরিষদের সাবেক সদস্য ।   রাজনৈতিক জীবন  সম্পাদনা গভর্নর নিযুক্ত হওয়ার আগে তিনি পিপলস সোশ্যালিস্ট পার্টির সদস্য ছিলেন । তিনি 1986 সালের নেপালের সাধারণ নির্বাচনে তেহরাথুম 1 থেকে প্রতিনিধি পরিষদে নির্বাচিত হন ।     তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:কোশি প্রদেশের গভর্নর
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: __প্রত্যাশিত_অসংযুক্ত_পাতা__অপসারণ করা হল।  -- Yahya (আলাপ | অবদান) ২০:১৯, ২২ মার্চ ২০২৫ (ইউটিসি) :এইডেন স্টার   – (অপসারণের প্রস্তাবনা দেখুনলগ দেখুন | মনোনয়নের পর থেকে সম্পাদনা) () এই পর্নোগ্রাফিক অভিনেত্রীর নিবন্ধটি WP:ENT বা WP:BIO এবং WP:GNG পূরণ করতে ব্যর্থ হয়েছে। নির্ভরযোগ্য স্বাধীন ও অ-প্রাথমিক উৎসে উল্লেখযোগ্য কভারেজ নেই। AVN পুরস্কার উল্লেখযোগ্যতার মানদণ্ড পূরণে যথেষ্ট নয়। ≈ MS Sakib  «আলাপ»  ০২:৪২, ২৩ জানুয়ারি ২০২৫ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
কলকাতায় অনুষ্ঠিত তেইশতম উইকিপিডিয়া তথা পশ্চিমবঙ্গের উইকিমিডিয়ার মাসিক সম্মেলন, এই সম্মেলনএর মূল লক্ষ্য হল উইকিপিডিয়ায় অবদানকারী এবং উইকি ব্যবহারকারীদের - মূলত বাঙালি উইকিপিডিয়ানদের মিলন, সম্মেলন, চালু প্রকল্পগুলিকে নিয়ে আলোচনা, অভিজ্ঞতার আদান-প্রদান, উইকিপিডিয়া এবং উইকিমিডিয়ার বিভিন্ন বিষয়ে পরামর্শ আদান-প্রদান ইত্যাদির মাধ্যমে উইকিপিডিয়া প্রকল্পগুলি উন্নয়নের উদ্দ্যেশে।  সময় এবং স্থান    তারিখ: ১৮ই অগাস্ট (শনিবার)  সময়: বিকাল ৪টা থেকে রাত ৮টা (ভারতীয় সময়)  স্থান:  সল্ট লেক সিটি সেন্টার ১, ব্লক ডিসি, সেক্টর ১, সল্ট লেক সিটি, কলকাতা, পশ্চিমবঙ্গ ৭০০০৬৪   মানচিত্র:   যোগাযোগ:মিঃ রাজীব দত্ত   আলোচনার বিষয়সূচী   Wikidata label-a-thon   Discussion on WLM India 2018   অংশগ্রহণকারী  উইকিপিডিয়া এবং সম্পর্কিত প্রকল্পগুলিতে অবদানসৃষ্টিকারী অথবা অবদান সৃষ্টি করতে ইচ্ছুক যে কোন ব্যাক্তি এই সম্মেলনে অংশগ্রহণ করতে পারেন। উইকিমিডিয়া প্রকল্পের সমস্ত সদস্য এবং বিভিন্ন ভাষাভাষী উইকিপিডিয়ানরাও অংশ নিতে পারেন। Marajozkee 💬 10:56, 17 August 2018 (UTC)  ইন্দ্রজিৎদাস ১০:১৬, ১৮ আগস্ট ২০১৮ (ইউটিসি)  Amitabha Gupta (আলাপ) ১০:৩৯, ১৮ আগস্ট ২০১৮ (ইউটিসি)  শুভেচ্ছান্তে   -- বোধিসত্ত্ব (আলাপ) ১২:৫৭, ১৭ আগস্ট ২০১৮ (ইউটিসি)  -- টিটো দত্ত (কথা কও, কথা কও, অনাদি অতীত. . .) ১২:৫৮, ১৭ আগস্ট ২০১৮ (ইউটিসি)  -- ছুটির দিন নয়তো, তাই অফিসে দু-ঘণ্টা ছুটি নিতে পারলে হাজির হওয়ার সম্ভাবনা আছে। ধন্যবাদসহ  সুমস sukan (আলাপ) ১৭:১৪, ১৭ আগস্ট ২০১৮ (ইউটিসি)  -- Sumitsurai (আলাপ) ২০:৪৪, ১৭ আগস্ট ২০১৮ (ইউটিসি)   প্রতিবেদন   ইথার প্যাড এর লিংক ক্লিক করুন  ব্যয় বিবৃতি  বিষয়শ্রেণী:উইকিপিডিয়া সম্মিলন কলকাতা
200px|thumb|১৯৮০ সালে বব মার্লি সঙ্গীত পরিবেশন করছেন  রেগে () এক প্রকার সঙ্গীত ধারা যা জ্যামাইকাতে ১৯৬০-এর দশকের শেষের দিকে বিকাশ লাভ করে। রেগে বলতে আসলে বৃহৎ অর্থে জ্যামাইকার সঙ্গীতকে বোঝালেও আসলে তা স্কা ও রকস্টেডি নামের দু’টি ধারার মাধ্যমে পরিণতি লাভ করে। রেগে সঙ্গীতের এক ধরনের ছান্দিক ভংগি যা স্কার চেয়ে ধীর গতির, আবার রকস্টেডির চেয়ে দ্রুতগতির। রেগে শব্দটি প্রথম সঙ্গীতের ক্ষেত্রে ব্যবহার হয় ১৯৬৮ সালে দ্যা ম্যাতালসের রকস্টেডি ধারার জনপ্রিয় গান ‘’’ডু দ্যা রেগে’’’-এর মাধ্যমে। রেগে শিল্পী ডেরিক মরগান বলেনঃ ‘’ আমরা রকস্টেডি নামটা পছন্দ করি না। তাই আমি অন্য ধরনের ফ্যাট ম্যান-এর চেষ্টা করছি। এটা বিটকে আবার পরিবর্তন করেছে, যা অর্গানকে নিঃশব্দ করছে। প্রযোজক বানি লি এটা পছন্দ করছেন। অর্গান ও রিদম গিটারের মাধ্যমে তিনি শব্দ তৈরি করছেন। এটা শোনাচ্ছে ‘’রেগে, রেগে’’-এর মতো। বানি লি এই শব্দটা তৈরি করেছিল এবং শীঘ্রই সব মিউজিশিয়ান বলতে শুরু করেছিল ‘’রেগে, রেগে, রেগে’’। বব মার্লি বলেন যে রেগে শব্দটা এসেছে একটা স্প্যানিশ শব্দ থেকে যার অর্থ রাজার সঙ্গীত। যদিও আফ্রিকান ও আমেরিকান জ্যাজ এবং পুরানো কালের রিদম এ্যান্ড ব্লুজের মাধ্যমে রেগে গভীরভাবে অনুপ্রাণিত, কিন্তু তা আসলে স্কা ও রকস্টেডি নামের দু’টি ধারার সঙ্গীতের উন্নতির ফলে জন্ম নেয় ১৯৬০-এর দশকের। ১৯৬৮ সালে প্রথম রেগে ধারার গানের রেকর্ড বের হয়, যা ছিল ল্যারি মার্শালের নানি গোট এবং দ্যা বেল্টনের নো মোর হার্ট টাচেস। সে সময়ে রক সঙ্গীতে রেগের প্রভাব দেখা যায় দ্যা বিটলসের অব-লা-দি, অব-লা-দি।Reggae [Relation to Rock & Roll] Richie Unterberger All Music Guide বব মার্লি, পিটার টোস এবং বানি ওয়েলারের ব্যান্ড দ্যা ওয়েলারস ১৯৬৩ সালে গঠিত হয় যারা জ্যামাইকার জনপ্রিয় সঙ্গীতে তিনটি ধারা রেগে, স্কা ও রকস্টেডির সফল বিবর্তন ঘটায়। ১৯৭৪ সালে এরিক ক্ল্যাপটনের গান আই শুট দ্যা শেরিফ যা আগে বব মার্লি গেয়েছিল, রেগে ধারার গানকে মূল ধারায় নিয়ে আসতে সাহায্য করে।   তথ্যসূত্র    বহিঃসংযোগ   Niceup.com  Independent.co.uk   বিষয়শ্রেণী:সঙ্গীতের ধারা বিষয়শ্রেণী:রেগে বিষয়শ্রেণী:জামাইকান সঙ্গীত বিষয়শ্রেণী:১৯৬০-এর দশকের সঙ্গীত
সৌম্যা স্বামীনাথন (জন্ম ২১শে মার্চ ১৯৮৯) হলেন একজন দাবা খেলোয়াড় যিনি ভারত থেকে আন্তর্জাতিক মাস্টার (আইএম) এবং মহিলা গ্র্যান্ডমাস্টার (ডব্লিউজিএম) খেতাব পেয়েছেন। তিনি ২০০৯ সালে আর্জেন্টিনার পুয়ের্তো মাদ্রিনে অনুষ্ঠিত বিশ্ব জুনিয়র গার্লস চ্যাম্পিয়নশিপ জিতেছেন, প্রতিপক্ষকে টাইব্রেক স্কোরে হারিয়ে। ২০১৮ সালে ইরানে অনুষ্ঠিত দাবা চ্যাম্পিয়নশিপ থেকে তিনি নাম প্রত্যাহার করে নেন ইরানের ইসলামী সরকার কর্তৃক যে কোন, এমনকি, বিদেশী মহিলা ক্রীড়াবিদদের জন্য বাধ্যতামূলক হেডস্কার্ফ পরিধান করার শাসনের বিরুদ্ধে প্রতিবাদ হিসাবে। Soumya wins world junior girls title. The Times of India. 2009-11-04   জীবনী  সৌম্য কেরলের পালঘাটে জন্মগ্রহণ করেন। তাঁর মা তাঁর শৈশবেই দুর্ঘটনায় মারা গিয়েছিলেন। এরপর তিনি ঔরঙ্গাবাদে বড় হয়ে ওঠেন এবং তারপর পুনে চলে যান। তিনি পুনের বিএমসিসি কলেজ থেকে বাণিজ্য বিভাগে স্নাতক সম্পন্ন করেন। এরপর তিনি মহারাষ্ট্র রাজ্যের পুনের ডিইএস আইন কলেজ থেকে এলএলবি পাস করেন। তাঁর একটি বোন আছেন, যাঁর নাম জাহ্নবী স্বামীনাথন।   সৌম্যর আদর্শ খেলোয়াড় হলেন ববি ফিশার। আট বছর বয়স থেকে সৌম্য দাবা খেলা শুরু করেছিলেন। তিনি ২০০৫, ২০০৬ এবং ২০০৮ সালে ভারতীয় জুনিয়র মেয়েদের চ্যাম্পিয়ন ছিলেন। তিনি সাড়ে আট স্কোর নিয়ে ২০১০ ভারতীয় মহিলা চ্যাম্পিয়নশিপ জিতেছিলেন। তিনি চেন্নাইতে ২০১২ সালে কমনওয়েলথ মহিলা চ্যাম্পিয়ন হন। ২০১৬ সালে, তিনি মস্কো ওপেনের মহিলাদের বিভাগে প্রথম স্থানের জন্য অ্যানাস্তাসিয়া বোডনারুক এবং আলেকজান্দ্রা ওবোলেন্টসেভা-এর সাথে টাইব্রেকে দ্বিতীয় স্থান অর্জন করেছিলেন।  তিনি ২০১০ এবং ২০১২ সালে মহিলাদের বিশ্ব চ্যাম্পিয়নশিপে দুবার ভারতের প্রতিনিধিত্ব করেছেন। তিনি ২০১৮ সালের ২৬শে জুলাই - ৪ঠা আগস্টের মধ্যে ইরানের হামাদানে অনুষ্ঠিত এশিয়ান টিম দাবা চ্যাম্পিয়নশিপ থেকে নিজের নাম প্রত্যাহার করে নেন, প্রতিটি মহিলার জন্য ইরানের বাধ্যতামূলক হেডস্কার্ফ নিয়মকে তাঁর ব্যক্তিগত অধিকারের লঙ্ঘন হিসাবে চিহ্নিত করে প্রতিবাদমূলক ব্যবস্থা হিসেবে তিনি এটি করেছিলেন। তিনি ২০১৮ সালের অক্টোবরে রেটিং তালিকায় ১ম বারের জন্য ২৪০০ অতিক্রম করেছেন, যার ফলে আন্তর্জাতিক মাস্টার (ওপেন) শিরোনামের প্রয়োজনীয়তা পূরণ করেছেন। একই তালিকায় তিনি প্রথমবারের মতো নারীদের বিশ্বের শীর্ষ ৫০-এর তালিকায় প্রবেশ করেছেন।  স্বামীনাথন ২০২০ সালের ডিসেম্বরে আজিঙ্কা কুর্দুকারকে বিয়ে করেছিলেন।   অর্জন  ২০০৭: ওম্যান ইন্টারন্যাশনাল মাস্টার (ডব্লিউআইএম)  ২০০৯: বিশ্ব জুনিয়র চ্যাম্পিয়ন  ২০১০: সাহারা বেস্ট স্পোর্টসপারসন অ্যাওয়ার্ড (মেয়েরা)  ২০১১: লোকমত সখী গৌরব পুরস্কার  ২০১৩ - ১৪: শিব ছত্রপতি পুরস্কার  ২০১৪: পুনে গৌরব পুরস্কার   তথ্যসূত্র    বহিঃসংযোগ        Soumya Swaminathan chess games at 365Chess.com  Swaminathan Soumya chess games at 365Chess.com  বিষয়শ্রেণী:কেরলের নারী ক্রীড়াবিদ বিষয়শ্রেণী:২১শ শতাব্দীর ভারতীয় ব্যক্তি বিষয়শ্রেণী:২১শ শতাব্দীর ভারতীয় নারী বিষয়শ্রেণী:বিশ্ব জুনিয়র দাবা চ্যাম্পিয়ন বিষয়শ্রেণী:দাবার নারী গ্র্যান্ডমাস্টার বিষয়শ্রেণী:জীবিত ব্যক্তি বিষয়শ্রেণী:১৯৮৯-এ জন্ম বিষয়শ্রেণী:ভারতীয় নারী দাবাড়ু
লেফটেন্যান্ট কর্নেল  (অব.) এ কে এম মহিউদ্দিন আহমেদ ছিলেন বাংলাদেশী সেনা কর্মকর্তা। তিনি শেখ মুজিবুর রহমান হত্যা মামলায় মৃত্যুদণ্ডপ্রাপ্ত আসামি। ২৮ জানুয়ারি ২০১০ সালে ঢাকা কেন্দ্রীয় কারাগারে তিনি সহ ৫ জনের ফাঁসির রায় কার্যকর করা হয়।   পেশা  লেফটেন্যান্ট কর্নেল (অব.) এ কে এম মহিউদ্দিন আহমেদ ১৯৭৫ সালের ১৫ আগস্ট বঙ্গবন্ধু শেখ মুজিবুর রহমানকে হত্যা ছাড়াও ঘাতকেরা বঙ্গবন্ধুর ভগ্নিপতি আবদুর রব সেরনিয়াবাত ও ভাগনে শেখ ফজলুল হক মণির বাড়িতে হামলা করে সেরনিয়াবাতের চার বছরের নাতি, শেখ মণির অন্তঃসত্ত্বা স্ত্রীসহ যাদের পেয়েছে, তাদেরই হত্যা করেছে। হত্যাকাণ্ডের পর তিনি লিবিয়ায় ত্রিপোলিতে একটি কূটনৈতিক মিশনে পদোন্নতি পান।  ১৯৯৬ সালে বাংলাদেশ আওয়ামী লীগ ক্ষমতায় আসলে মার্কিন যুক্তরাষ্ট্রে পালিয়ে যান। রাজনৈতিক আশ্রয় চান। ২০০২ সালে যুক্তরাষ্ট্র সরকার তার আবেদন প্রত্যাখ্যান করেন। ১৮ জুন ২০০৭ সালে দীর্ঘ আইনি লড়াইয়ের পর মার্কিন যুক্তরাষ্ট্র থেকে বহিষ্কার করা হয়। ১৩ মার্চ ২০০৭ সালে মার্কিন ইমিগ্রেশন এবং কাস্টমস এনফোর্সমেন্ট তাকে আটক করে। পরে দেশে ফেরত পাঠায়। ১৮ নভেম্বর ২০০৯ সালে তার গ্রামের বাড়ি পটুয়াখালিতে আগুন দেয়া হয়।   বঙ্গবন্ধু হত্যা মামলা  ২ অক্টোবর ১৯৯৬ সালে এএফএম মহিতুল ইসলাম ধনমণ্ডি থানায় হামলা মামলা দায়ের করেন।  ১৯৯৮ সালের ৮ নভেম্বর শেখ মুজিব ও তার পরিবারের হত্যার দায়ে দায়ের করা মামলায় ১৪ জনকে মৃত্যুদণ্ড দেওয়া হয়। ২৩এপ্রিল ২০০১ বাংলাদেশ হাইকোর্ট ১২ জনের মৃত্যুদণ্ডের রায় দেন।  দ্বিতীয় দফায় ২০০৯ সালে আওয়ামী লীগ সরকার ক্ষমতায় এলে বিচারের কাজে গতি পায়। বঙ্গবন্ধু হত্যা মামলার চূড়ান্ত রায় ঘোষণা করা হয় সে বছরের ১৯ নভেম্বর।   মৃত্যুদণ্ড কার্যকর  ২৪ জানুয়ারি ২০১০ সালে মৃত্যুদণ্ডের বিপরীতে বাংলাদেশের রাষ্ট্রপতির কাছে তিনি প্রাণ ভিক্ষা চান ও প্রত্যাখ্যাত হন। এদিন রাত ১২টা ১ মিনিটে ঢাকা কেন্দ্রীয় কারাগারে মৃত্যুদণ্ড কার্যকর হয়। প্রথমে লেফটেন্যান্ট কর্নেল মহিউদ্দিন আহমেদ ও মেজর মোহাম্মদ বজলুল হুদার মৃত্যুদণ্ড কার্যকর করা হয়। এর পর লেফটেন্যান্ট কর্নেল সৈয়দ ফারুক রহমানের ফাঁসি কার্যকর করা হয়। সবশেষে লেফটেন্যান্ট কর্নেল সুলতান শাহরিয়ার রশিদ খান এবং এ কে এম মহিউদ্দিন আহমেদের (ল্যান্সার) মৃত্যুদণ্ড কার্যকর করা হয়। মৃত্যুদণ্ড কার্যকরের সামগ্রিক প্রক্রিয়া মাত্র ৪০ মিনিটের মধ্যেই সম্পন্ন হয়। পটুয়াখালী জেলার রাঙ্গাবালী উপজেলায় তাকে দাফন করা হয়।   তথ্যসূত্র   বিষয়শ্রেণী:২০১০-এ মৃত্যু বিষয়শ্রেণী:রাঙ্গাবালী উপজেলার ব্যক্তি বিষয়শ্রেণী:বাংলাদেশী লেফটেন্যান্ট কর্নেল বিষয়শ্রেণী:বাংলাদেশী সেনা কর্মকর্তা বিষয়শ্রেণী:বাংলাদেশ কর্তৃক খুনের দায়ে দোষী সাব্যস্ত ব্যক্তি বিষয়শ্রেণী:মৃত্যুদণ্ড কার্যকর হওয়া বাংলাদেশী ব্যক্তি বিষয়শ্রেণী:গুপ্তঘাতক যার মৃত্যুদণ্ড কার্যকর করা হয়েছে বিষয়শ্রেণী:শেখ মুজিবুর রহমানের গুপ্তঘাতক বিষয়শ্রেণী:পটুয়াখালী জেলার সামরিক ব্যক্তি
বকুল কথা জি বাংলায় সম্প্রচারিত একটি জনপ্রিয় টিভি ধারাহিক, যা ২০১৭ সালের ৪ ডিসেম্বর থেকে ২০২০ সালের ১ ফেব্রুয়ারি পর্যন্ত প্রচারিত হয়। এই ধারাবাহিকে অভিনয় করেছেন ঊষসী রায়, হনি বাফানা, উপনীতা ব্যানার্জী, শুভজিৎ কার সহ আরো অনেকে। এই ধারাবাহিকটি মূলত জি সার্থক এর সিন্দুরা বিন্দু ধারাবাহিকের পুনর্নির্মাণ।   কাহিনী  বকুল বারাসাতের একটি মেয়ে যে ছেলেদের মত আচরণ করে ।তার  দিদি, বর্ষা, যার সাথে  নায়ক ঋষির বিয়ে ঠিক হয় । কিন্তু, বর্ষা কুনালের সাথে পালিয়ে যায় ও তাকে বিয়ে করে ।তাই, ঘটনাক্রমে বকুলের সাথে ঋষির বিয়ে হয়। বকুলের ছেলেদের মত আচরণ ঋষির অপছন্দনীয় ছিল । পরবর্তীতে, সকলে বুঝতে পারে যে, বকুলের সহজ সরল মন রয়েছে এবং সে সকলকে মন থেকে ভালবাসে ।এরপর ঋষি হয়ে যায় তার সবচেয়ে প্রিয় বন্ধু ।  একদিন বকুল জানতে পারে, তার বাবা,একজন সৎ পুলিশ অফিসার, যিনি কিছু বছর আগে মারা যান, তাঁকে খুন করা হয়েছিল । এরপর বকুল প্রতিজ্ঞা করে যে, সে তার বাবার খুনিদের খুঁজে বের করে শাস্তি দেবে । এরপর সে পুলিশ হয় এবং প্রধান আসামি রজতভ রক্ষীতকে প্রমাণসহ খুঁজে বের করে শাস্তি দেয় ।  এরপর পুলিশ হিসেবে সে সমাজে শান্তি প্রতিষ্ঠা করার জন্য বিভিন্ন সময়ে বিভিন্ন অপরাধীদের শাস্তি দেয় ।এসকল কাজে ঋষি বকুলের পাশে থাকে।  অন‍্যদিকে, বকুলের বোন, বর্ষা যে শ্বশুর বাড়িতে শান্তিতে থাকতে পারে নি, সে বকুলের সুখের সংসারের কথা জানতে পারে । সে ভাবে এসকল কিছু তার পাওয়া উচিত ছিল ।বকুলের জন্য সে কষ্টের জীবন যাপন করছে। তাই, সে বকুলের ক্ষতি করার চেষ্টা করে ।সে কিছু সন্ত্রাসীদের সাথে বন্ধুত্ব করে যারা বকুলের জন‍্য পাচার চক্রান্তে সফল হচ্ছে না । এসময় বকুলের শ্বশুর খুন হয় ।যাইহোক, ঋষির সাহায্যে এবারেও সে জয়লাভ করে।  অভিনয়ে চরিত্রঅভিনয়েবকুল রায়ঊষসী রায়ঋষি রায়হানি বাফনাবর্ষা বসুউপনীতা বন্দ্যোপাধ্যায়কুনাল বসুশুভজিৎ করগায়েত্রী সান‍্যালঅনুরাধা রায়লাজবন্তী সান‍্যালসোহিনী সান‍্যাল/সংযুক্তা রায় চৌধুরীপ্রয়াত শেখর রায়সুমন্ত মুখোপাধ্যায়অঞ্জলী রায়শাস্বতী গুহঠাকুরতাসমর রায়অরিন্দম বন্দ্যোপাধ্যায়রাগিনী রায়মল্লিকা মজুমদাররোহন রায়শুভ্রজিৎ দত্তঅদিতি রায়অর্পিতা মুখোপাধ্যায়রোশনি বন্দ্যোপাধ্যায়শ্রেয়সী সামন্তসৌরভ বন্দ্যোপাধ্যায়সুতীর্থ সাহা/রাজকুমার দত্তডাব্বুঐশিক মুখোপাধ্যায়এশা চট্টোপাধ্যায়অমৃতা দেবনাথদীপ চট্টোপাধ্যায়অর্নব চৌধুরীরজতাভ রক্ষিতবিপ্লব বন্দ্যোপাধ্যায়অরুনভ রক্ষিতনীল চট্টোপাধ্যায়ইন্সপেক্টর অগ্নিজিৎ রায়বীরেশ চক্রবর্তীটুম্পাগোপা নন্দীশিখাউমা বর্ধন  পুনর্নির্মাণ বাংলায় এর অধিক জনপ্রিয়তার কারণে, অন্যান্য ভাষায় এর পুনর্নির্মাণ করা হয় ।  •সাথ‍্য - জি তামিল  •সূর্যকন্ঠম - জি তেলুগু  •সাথ এন্না পেনকুট্টি - জি কেরালাম  •মিথুন রাশি - কালার্স কন্নড়  • মিত - জি টিভি   তথ্যসূত্র   1.http://www.newstechcafe.com/2017/12/bokul-kotha-on-zee-bangla-tv-plot.html#axzz52SrbmNOy  2.http://www.tellychakkar.com/tv/tv-news/wedding-drama-zee-bangla-s-bokul-kotha-180202  বিষয়শ্রেণী:জি বাংলার মৌলিক অনুষ্ঠান বিষয়শ্রেণী:২০২০-এ সমাপ্ত ভারতীয় টেলিভিশন ধারাবাহিক বিষয়শ্রেণী:২০১৭-এ অভিষিক্ত ভারতীয় টেলিভিশন ধারাবাহিক
রিমা সুলতান রিমু (জন্ম  ২০০২) একজন বাংলাদেশী নারী অধিকার কর্মী এবং কক্সবাজারে লিঙ্গ-প্রতিক্রিয়াশীল মানবিক পদক্ষেপের পক্ষে উকিল৷ ২০২০-এর বিবিসি-এর ১০০ নারীর একজন হিসেবে তার নাম ছিল।   ব্যক্তিগত জীবন  রিমু ২০০২ সালে বাংলাদেশের চট্টগ্রাম বিভাগের কক্সবাজার জেলার রামুতে একটি কৃষক পরিবারে জন্মগ্রহণ করেন।    সক্রিয়তা  ২০১৮ সালে, রিমু গ্লোবাল নেটওয়ার্ক অফ উইমেন পিসবিল্ডার্স (জিএনডব্লিউপি) এর মধ্যে শান্তির জন্য তরুণ নারী নেতাদের সাথে যোগ দেন, স্থানীয় বেসরকারী সংস্থা জাগো নারী উন্নয়ন সংস্থা (জেএনইউএস) এর সহযোগিতায় এবং ইউএন ওমেন দ্বারা সমর্থিত।  এই ভূমিকার অংশ হিসেবে, তিনি প্রথমে কক্সবাজারে রোহিঙ্গা শরণার্থী শিবির পরিদর্শন করেন যখন জেএনইউএস-এর সাক্ষরতা এবং সংখ্যাতাত্ত্বিক উদ্যোগে অংশ নেন। পরবর্তীকালে তিনি বালুখালী ক্যাম্পে বসবাসরত রোহিঙ্গা শিশুদের কাছে পৌঁছে দেওয়ার জন্য আনুষ্ঠানিক সাহিত্য ও সংখ্যাতাত্ত্বিক প্রশিক্ষণ কোর্স তৈরি করতে সাহায্য করেন এবং দেখা যায় যে ১২ বছরের কম বয়সী ৫০% রোহিঙ্গা শিশু কোন আনুষ্ঠানিক শিক্ষা গ্রহণ করছে না।   উদ্বাস্তুদের সাথে তার কাজের পাশাপাশি, রিমু কক্সবাজারে উদ্বাস্তু এবং স্থানীয় জনগণের মধ্যে মধ্যস্থতা এবং পুনরুদ্ধারের কাজের জন্যও পরামর্শ দিয়েছেন, যেখানে উদ্বাস্তুদের আগমনের আগে জেলায় উচ্চ মাত্রার দারিদ্র্যের কারণে উত্তেজনা ছিল। সাহিত্য ও সংখ্যাতাত্ত্বিক শিক্ষার বিষয়ে রিমুর উদ্যোগ, সেইসাথে বাল্যবিবাহ, যৌতুক এবং গার্হস্থ্য নির্যাতনের বিষয়গুলি সম্পর্কে সচেতনতা ছড়িয়ে দেয়ার কাজ কক্সবাজারের নারী বা উদ্বাস্তু নির্বিশেষে সবার মধ্যে করা হয়।  এসব বিষয়ে সচেতনতা ছড়িয়ে দিতে রিমু রেডিও সম্প্রচার ও নাটকও ব্যবহার করেছেন।   রিমু বাংলাদেশের প্রধানমন্ত্রী শেখ হাসিনাকে তার অনুপ্রেরণা হিসেবে উল্লেখ করেছেন।    স্বীকৃতি  ২০২০ সালে, রিমু বিবিসির ১০০ নারীর একজন হিসাবে নামকরণ করা হয়েছিল; রিনা আক্তারের পাশাপাশি সেই বছর স্বীকৃতি পাওয়া দুই বাংলাদেশি নারীর একজন তিনি।    তথ্যসূত্র   বিষয়শ্রেণী:২০০২-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশী মানবাধিকার কর্মী বিষয়শ্রেণী:বাংলাদেশী নারী অধিকার কর্মী বিষয়শ্রেণী:বাংলাদেশী শিক্ষাবিদ বিষয়শ্রেণী:কক্সবাজার জেলার ব্যক্তি বিষয়শ্রেণী:২১শ শতাব্দীর বাংলাদেশী নারী